cyanic-selkie/wikianc huggingface dataset:
Veldwedren (bergfiets)
UCI Veldwedrenkategorieë
UCI (Internasionale Fietsryfederasie) verdeel bergfietsveldwedrenne in drie kategorieë:
Daar word ook na die DH en 4X formate as 'gravitasierenne' verwys omrede beide die formate bergaf geskied.
XC-tipe veldwedrenne
Die XC tipe veldwedrenne het agt formate:
Die enigste verskil tussen die XCM en XCP formate is dat XCM by dieselfde punt begin en eindig terwyl XCP by twee verskillende punte begin en eindig.
UCI hou elke jaar 'n wêreldkampioenskap vir XCO, XCR en XCM formate. Wyle Burry Stander is Suid-Afrika se bekendste XCO ryer; hy was die onder-23 wêreld kampioen gedurende 2009. Vanaf 2012 sal daar ook 'n wêreld kampioenskap byeenkoms wees vir XCE.
Die jaarlikse Cape Epic is die wêreld se bekendste XCS-veldwedren terwyl die Karoo-tot-Kus Suid-Afrika se bekendste punt-tot-punt veldwedren is.
DH-tipe veldwedrenne
Die DH tipe veldwedrenne het twee formate:
Greg Minnaar is by verre die bekendste Suid-Afrikaner in die (DHI) bergafveldwedren geledere deurdat hy die wêreldkampioen was vir 2003, 2012, 2013 en 2021.
"Four Cross 4X"
Four Cross het afdraande eliminasiewedrenne vervang. Hier begin 4 bergfietsryers gelyktydig op 'n moeilike afdraande baan en die eerste persoon oor die wenstreep is die wenner. Dit is amper 'n tipe BMX-wedren vir grootmense!
Greg Minnaar het in sy jonger dae al twee keer die podium gehaal tydens internasionale 4X wedrenne.
Bergfiets in Suid-Afrika
Die XCM formaat is ongelooflik gewild in Suid-Afrika terwyl die XCO formaat die gewildste is in Europa. Die rede vir die gewildheid van Maratonbergfietsry in Suid-Afrika is omrede Suid-Afrika die ruimte en sonskynweer daarvoor het. Nasionale en provinsiale kampioenskappe word jaarliks gehou vir beide die XCM en XCO formate.
Gedurende 2009 is die eerste Internasionale Veldwedrenbyeenkoms gehou te Pietermaritzburg in Suid-Afrika.
Bergfietsry het ook baie gewild geword onder hoërskole met ligas wat jaarliks plaasvind. In Gauteng lok die hoërskoolligas reeds tot 900 inskrywings.
Nasionale kampioene
"*" As juniors.
Amphiliidae
Amphiliidae (Bergbabers) is 'n visfamilie van die orde Siluriformes. Die familie bestaan uit nege genera met sestig spesies wat in Afrika voorkom waarvan twee genera met vyf spesies in Suider-Afrika voorkom.
Habitat
Die vis verkies helder, vinnigvloeiende strome en riviere om in te leef.
Genera
Die volgende genera en gepaardgaande spesies is deel van die familie:
Pat Kavanagh
Patricia Olive "Pat" Kavanagh (31 Januarie 1940 – 20 Oktober 2008) was 'n Suid-Afrikaans-gebore literêre agent wat gewerk het in die Verenigde Koninkryk. Sy is in Durban gebore.
Kavanagh was die eggenote en literêre agent van die skrywer Julian Barnes. Gedurende die 1980s het sy Barnes verlaat vir 'n verhouding met die skrywer Jeanette Winterson. Winterson se roman The Passion (1987) is klaarblyklik 'n literêre vertelling van hierdie verhouding en sy omstandighede. Kavanagh en Barnes is egter weer mettertyd vereenselwig in hulle huwelik.
Sy is op 68-jarige ouderdom oorlede aan 'n breingewas.
Demiurg
duimnael|200px|regs|William Blake: The Ancient of Days (1794) Die demiurg is die godheid wat in sommige geloofstelsels as die skepper van die stoflike heelal beskou word. Die woord is afgelei van die Griekse δημιουργός (dēmiourgós, Latyns demiurgus). Dit beteken in klassieke Grieks "ambagsman" (letterlik "werker in die diens van die volk", afgelei van δήμιος [dēmios] en dêmos "die volk" + ἔργον [ergon] "werker"). Die demiurg is vir die eerste keer omtrent 360 v.C. in Plato se werke as 'n goddelike wese beskryf, maar die term het later in die Gnostisisme na die bose skeppergod van die stoflike wêreld begin verwys.
Plato gebruik die term om na die welwillende skeppergod te verwys wat hy in sy werk Timaeus as die skepper van die wette of die hemel of as die skepper van die wêreld beskou het. Die Neoplatinis Plotinus het die demiurg as nous (die goddelike gees of intellek) geïdentifiseer, die eerste uitstraling van die "ene god". Neoplatoniste het die demiurg ook as Zeus verpersoonlik.
In die Gnostiese geloofstelsel word die stoflike heelal as sleg beskou, en die demiurg is die bose skepper van die fisiese wêreld. Alternatiewe Gnostiese name vir die demiurg sluit Yaldabaoth, Yao of Iao, Ialdabaoth en ander variante in.
Die Gnostici het die demiurg met die Hebreeuse god Jahweh geïdentifiseer, terwyl hy in die Mandeïsme as Ptahil bekend staan.
Pomeroy
Pomeroy is 'n klein dorpie in KwaZulu-Natal, Suid-Afrika. Die dorpie is in 1867 gestig. Dit is vernoem na George Pomeroy Colley wat die noodlottige Britse magte tydens die Slag van Majuba gelei het. Die R33-provinsiale pad gaan deur die dorp.
Nivenia stokoei
Nivenia stokoei is 'n immergroen struik wat deel van die Iridaceae familie is. Die spesie is endemies aan die Wes-Kaap en vorm deel van die fynbos-bioom. Dit kom voor in die Kogelberg, Bettiesbaai en van Kleinmond tot by die Highlands Bosreservaat. Die voorkomsgebied is kleiner as 140 km2, die plant word egter nie bedreig nie en word as seldsaam beskou.
Suider-Afrikaanse Groot Teleskoop
Die Suider-Afrikaanse Groot Teleskoop of SALT, is 'n nuwe teleskoop met 'n 11 meter (36 voet) spieëldeursnee en geleë naby Sutherland in in die Karoo, Suid-Afrika. Dit is in Junie 2005 voltooi en sal na verwagting die setel wees van die Suid-Afrikaanse Astronomiese Sterrewag.
SALT is die grootste optiese teleskoop in die suidelike halfrond. Dit sal gebruik word vir die fotografering en analisering van hemelliggame wat buite bereik is van die noordelike halfrond se teleskope, en dus nie daarmee waargeneem kan word nie. Die nuutste datum vir oorhandiging word as 31 Julie 2005 aangegee, maar die 91 saamgestelde spieëls word alreeds gekalibreer, 'n proses wat 'n paar ure in beslag kan neem.
Die koste van die projek sal na beraming 30 miljoen Amerikaanse Dollar beloop. Dit is 'n gesamentlike poging deur Duitsland, Pole, die Verenigde State, die Verenigde Koninkryk en Nieu-Seeland.
Algemene inligting
duimnael|links|SALT se hoofspieël SALT is opgerig op 'n heuwel in 'n natuurreservaat, 370 km noord-oos van Kaapstad, naby die dorpie Sutherland. Die installasie van die massiewe spieël het in Maart 2004 begin en bestaan uit 91 seskantige, konkawe spieëls, wat elkeen afsonderlik deur rekenaars beheer word en gestel kan word om op 'n gemeenskaplike brandpunt saam te val. Die teleskoop sal wetenskaplikes in staat stel om kwasers en spiraalnewels te bestudeer, wat 'n miljard keer te dof is om met die blote oog waar te neem.
Korea en Japan het ook twee teleskope, en Suid-Afrika het ten minste vyf optiese teleskope op dieselfde perseel. Die Universiteit van Birmingham het ook 'n sonteleskoop daar waarmee die son gedurig bestudeer word.
Pretoria-aalwyn
Die Pretoria-aalwyn (Aloe pretoriensis) is 'n plantspesie wat tot die genus Aloe hoort. Dit kom wydverspreid maar kol-kol voor, vanaf Pretoria deur Limpopo, Mpumalanga, en in die oostelike distrikte van Zimbabwe en Eswatini. Dit word nie bedreig nie, maar 'n sterk afname het in die Bankenveld-gebied van Gauteng voorgekom weens menslike ontwikkeling. Dit blom in die winter en word deur insekte en voëls bestuif.
Die plant word 0,5 m tot 1,0 m hoog. In die winter (Mei tot Julie) groei daar 'n lang, vertakte bloeiwyse uit die plant wat tot 3 m hoog kan reik. Die perske-rooi blomme is in etlike slanke raseme gerangskik. Die sukkulent het dun blare, wat ongewoon is vir aalwyne. Die blare word tot 500 mm lank en 150 mm breed, is gepunt en ligblouerig-groen van kleur met vertikale strepe op. Daar is digte dorings op die basis van die blare en die rande van die blare is getand.
In Engels staan dit as die Pretoria aloe bekend.
Tetsuji Hashiratani
Tetsuji Hashiratani (gebore 15 Julie 1964) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Selma Blair
Selma Blair (gebore 23 Junie 1972) is 'n Amerikaanse aktrise en vervaardiger. Sy is bekend vir haar rolle in die rolprente Cruel Intentions (1999), The Sweetest Thing (2002), Hellboy (2004), en Hellboy II: The Golden Army (2008).
Richard Thorpe
Richard Thorpe (24 Februarie 1896 – 1 Mei 1991) was 'n Amerikaanse regisseur, skrywer, en akteur. Hy was bekend vir sy rolle in die rolprente Galloping On (1925), Between Dangers (1927), Ivanhoe (1952), en Knights of the Round Table (1953).
Callyspongia villosa
Callyspongia villosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Kazimierz Moczarski
Kazimierz Damazy Moczarski (21 Julie 1907 - 27 September 1975) was 'n offisier van die Poolse Tuisleër. Hy was 'n luitenant (1944), kaptein (1945) en 'n joernalis. Moczarski is hoofsaaklik bekend vir sy boek Rozmowy z katem ("Gesprekke met 'n teregsteller", in Engels uitgegee as "Conversations with an Executioner"), 'n reeks onderhoude met sy mede-gevangene, die Nazi-oorlogkrimineel, Jurgen Stroop.
Vroeë lewe
Moczarski is op 21 Julie 1907 in Warskou gebore en was die seun van Jan Damazy, 'n onderwyser en hoof van 'n middelbare skool, en Michalina Franciszka (née Wodzinowska), ook 'n onderwyseres. Hy het in Oktober 1926 begin om regte te studeer aan die Universiteit van Warskou. Tydens sy studies is hy opgeroep as dienspligtige vir die reserwe-infanteriebataljon by Bereza Kartuska. Dit het geduur van Augustus 1929 tot Junie 1930. Na sy graduasie in Desember 1932 het hy aangehou met sy studies by die Joernalistieke Kollege in Warskou en in 1933 het hy gaan studeer by die Institut des Hautes Études Internationales by die Universiteit van Parys. Moczarski het in 1935 na Warskou teruggekeer waar hy 'n raadgewer vir die Ministerie van Arbeid en Sosiale Dienste geword het; sy spesialiteit was Poolse en internasionale wetlike regulasies.
Tweede Wêreldoorlog
Tydens die 1939 Poolse-Duitse September veldtog was Moczarski 'n bevelvoerder van 'n peloton wat deel was van die 30ste infanterie-afdeling en het ook deelgeneem aan die 1939 Slag van Warskou.
Later, in Duits-besette Warskou, was Moczarski 'n aktiewe lid van die geheime Demokratiese Party en het ook deelgeneem aan anti-Duitse aktiwiteite in die Tuisleër. In die leër was Moczarski aanvanklik 'n lid van die inligtingsdepartement onder die skuilnaam “Rafal”. Tot en met herfs 1943 het hy gekonsentreer op die militêre intelligensie en propagandadepartement (die "BiP") van Warskou se Tuisleërdistrik. Vanaf Mei 1944 het Moczarski (nou onder die skuilnaam “Maurycy”) die pos as Hoof van die Departement van Personeel van Sabotasie oorgeneem. Die departement se taak was om Poolse bedrieërs en Duitse informante te beveg en Moczarski is as hoogs bekwaam in sy pos beskou. Dit was sy idee om Poolse gevangenes wat deur die Duitsers by die Jan Bozy Hospitaal in Warskou aangehou is, opnuut in gevangenis te neem (11 Junie 1944).
Warskou-opstand
Kort voor die Warskou-opstand is Moczarski 'n nuwe pos gegee as die hoof van die radio- en telegraafdienste van die Tuisleër se hoofkwartiere. Tydens die opstand was Moczarski in beheer van een van die radiostasies, "Rafal" wat in Warskou se Srodmiescie-Polnoc-distrik geleë was. In September 1944 het hy na 'n ander stasie beweeg, "Danuta", wat by Wikokstraat 16 geleë was. Op die selfde tyd was hy hoofredakteur van "Wiadomości Powstancze" ("Opstandnuus"), wat 'n daaglikse streeksbylaag tot die Tuisleër se “Biuletyn Informacyjny” (“Inligtingsbulletin”) was. Hy is op 14 September 1944 bevorder tot reserweluitenant.
Na die ineenstorting van die Warskou-opstand op 7 Oktober 1944, het Moczarski die stad verlaat saam met 'n aantal kollegas van die BiP, maar het kort daarna teruggekeer om te help met die ontsnapping van Jan Stanisław Jankowski, 'n afgevaardigde van die Poolse regering in ballingskap. Hy het later sy ondergrondse aktiwiteite voortgesit en sy skuilnaam na “Grawer” verander in 1944. In Oktober van daardie jaar is hy aangewys as die hoof van die BiP. Hy het probeer om die departement se kantoor te restoureer, aangesien dit tydens die opstand vernietig is.
Arrestasie
Moczarski is op 11 Augustus 1945 gevange geneem deur die Kommunistiese regering. Op 18 Januarie 1946 is hy deur 'n militêre hof veroordeel tot tien jaar tronkstraf, maar die vonnis is in Februarie 1947 verkort tot vyf jaar. Ten spyte daarvan dat hy sy vonnis uitgedien het, is Moczarski nie van Warskou se Mokotów-gevangenis vrygestel nie. Hy het vir 'n periode saam met twee Duitse SS-lede gewoon: SS-Sturmbannführer van BdS Krakau Gustaw Schielke and SS-Brigadeführer Jürgen Stroop. 'n Aantal jare later het hy die boek “Rozmowy z katem” (“Gesprekke met 'n teregsteller”) geskryf, wat saamgestel is uit sy gesprekke met Stroop, wat verantwoordelik was vir die vernietiging van die Warskou-ghetto, na die opstand in die Warskou-ghetto in 1943.
In 1952 is 'n nuwe regsproses begin en, volgens die besluit deur Warskou se Distrikshof, is Moczarski ter dood veroordeeld op 8 November 1952. Amper 'n jaar later, op 8 November 1952, is die vonnis verander na lewenslange tronkstraf. Moczarski is nie van hierdie laaste besluit ingelig tot in Januarie 1955 nie.
Latere lewe
Moczarski is vrygestel op 24 Junie 1956 en in Desember van daardie selfde jaar is hy vrygespreek van alle vorige klagtes. Na sy vrystelling het hy by die Poolse Demokratiese Party aangesluit. Hy het ook as joernalis vir die koerant "Kurier Polski" ("Poolse Koerier") gewerk. Hy was ook aktief 'n 'n anti-alkoholbeweging en was vir 'n periode die hoofredakteur van die tydskrif "Problemy Alkoholizmu".
In April 1972 is die eerste deel van "Gesprekke met 'n teregsteller" gepubliseer in die maandelikse publikasie "Odra". Dit is vervolgens uitgegee tot in Februarie 1974 en is in 1977 in boekvorm uitgegee. Moczarski het egter twee jaar vroeër reeds gesterf in Warskou, op 27 September 1975.
Melody Perkins
Melody Perkins (gebore 28 Januarie 1974) is 'n Amerikaanse aktrise. Sy is bekend vir haar rolle in die rolprent Planet of the Apes (2001) en in die televisiereekse Power Rangers in Space (1998), Power Rangers Lost Galaxy (1999), en Power Rangers Megaforce (2013).
Humansdorp (kiesafdeling)
duimnael|regs|230px|[[Paul Sauer in 1953 as LV vir Humansdorp.]]
Humansdorp was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Jansenville (kiesafdeling)
Jansenville was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Amelia Rose Blaire
Amelia Rose Blaire (gebore 20 November 1987) is 'n Amerikaanse aktrise en vervaardiger. Sy is bekend vir haar rolle in die televisiereekse True Blood (2008), Blue Bloods (2010), en Scream: The TV Series (2015).
Groenrugreier
Die groenrugreier (Butorides striata) is 'n algemene standvoël.
Identifikasie
Soos die naam van die groenrugreier dui, het die voël 'n rugkant wat grysgroen voorkom. Sy vere het roomkleurige rande. Die kante van sy nek en sy flanke is grys en hy het 'n swart mus. As hy opvlieg, is sy geel pote opvallend. Jonge voëls word aan hul donker rugkante en wit kolle op die gevoude vlerke uitgeken. Die algemene lengte van 'n volwasse groenrugreier is 41 cm.
Habitat
Dit is 'n algemene klein reiertjie wat een-een by dig-beboste riviere, groot damme, panne en riviermondings of strandmere met wortelbome voorkom. Daglewend; jag al langs die oewer of van 'n lae tak of dooie boom wat in die water staan. Vlieg in 'n boom in as hy opgejaag word.
Verspreiding
Kom voor in groot dele van die Vrystaat, KwaZulu-Natal, Namibië en Botswana en oor die hele Mpumalanga Noord-Wes, Mpumalanga, Limpopo, Mosambiek en Zimbabwe.
James Scott (akteur)
James Scott (gebore 14 Januarie 1979) is 'n Engelse akteur. Hy is bekend vir sy rolle in die televisiereekse Days of Our Lives (1965), All My Children (1970), en Wrecked (2016).
Groenrugreier
Dieet
Groenrugreiers eet meestal klein visse en skaaldiere (veral krappe), asook ander waterbewoners, insekte en enige ander eetbare happies, insluitende klein soogdiere.
Na-aperbloutjie
'n Na-aperbloutjie (Cacyreus virilis) is 'n vlinder in die familie van Bloutjie-skoenlappers (Lycaenidae). Dit word ook soms die Na-aper-malvabloutjie genoem, en staan in Engels bekend as die Mocker Bronze of Mocker Blue.
Verspreiding
Kom in Afrika voor in Gambië, Senegal, Guinee, Nigerië, Kenia, Uganda, Tanzanië, Burundi, Demokratiese Republiek van die Kongo, Zambië, Malawi, Zimbabwe, Botswana, eSwatini en Suid-Afrika. Die spesie is ook teenwoordig in Arabië, Jemen en Dhofar in Oman. Dit kom ook vermoedelik in Somalië en Ethiopië voor. Dit is meer algemeen in Suider-Afrika as in die weste.
Habitat
Hierdie vlinder word in die meeste soorte savanne aangetref, meestal in onbewerkte velde en kom nie in digte bosgebiede voor nie. Dit word dikwels in gebiede met kort gras aangetref. Beide geslagte besoek blomme en mannetjies besoeke klam modderrige grond.
Voorkoms
Die vlerkspan van die wyfie is 24–26 mm en dié van die mannetjie is 24–27 mm. Die bokant van die vlerke is bruin, en dié van die mannetjie het 'n staalblou skynsel. Die onderkant van die vlerk is bruin met wit spikkels en vlekke. Cacyreus virilis word dikwels verwar met Cacyreus lingeus (bosbloutjie) wat dieselfde lyk.
Montérégie
Montérégie is 'n administratiewe gebied aan die suidoewer van die Sint-Laurensrivier in die Kanadese provinsie Quebec met 'n oppervlakte van 11 127,74 vierkante kilometer en 'n bevolking van 1 508 127 (in 2014). Die bevolkingsdigtheid is 135,5 inwoners per vierkante kilometer.
Geografie
Montérégie lê teenoor Montreal en grens in die suide aan die Verenigde State van Amerika. Hierdie streek word onder meer oorheers deur talle mere en uitgestrekte groentevelde, appelplantasies en wingerde.
Die gebied se naam, wat op 5 Desember 1985 amptelik ingevoer is, is afgelei van die Montérégie-bergreeks, wat – met die uitsondering van Mont Royal – heeltemal in die gebied lê en met sy bergpieke Saint-Hilaire, Rougemont, Yamaska, Saint-Grégoire, Saint-Bruno en Rigaud vanaf die Montrealeiland tot by die Appalagge-bergreeks strek.
'n Aantal groot riviere soos die Richelieu, Yamaska en L'Acadie vloei deur Montérégie.
Montérégie bestaan in administratiewe opsig uit veertien streeksdistrikte (Frans: municipalités régionales de comté [MRC]) en 176 munisipaliteite. Montérégie behels sowel stedelike asook landelike gebiede.
Demografie
Montérégie huisves 18,1 persent van Québec se totale bevolking en is die derde mees digbevolkte administratiewe gebied in die provinsie. Die bevolking is merendeels saamgetrek naby die Sint-Laurensrivier, aan die suidoewer van Montréal. Die belangrikste nedersettings is Boucherville, Brossard, Granby, Longueuil, Sorel-Tracy, Saint-Jean-sur-Richelieu en Saint-Hyacinthe.
Ekonomie
Landbou, nywerhede, dienste en toerisme vorm die ekonomiese basis van die gebied. Montérégie, wat ook die "Tuin van Québec" genoem word is, is die provinsie se belangrikste produsent van appels en sider, wyn en kaas. Die plaaslike Sider- en Wynroetes is gewilde toeristebestemmings.
Die plaaslike wynbou trek voordeel uit Montérégie se mikroklimaat wat met meer sonskyndae as enige ander gebied in Québec pronk. 'n Twaalftal wynbouers het in die vroeë 1980's hulle tamatie- en aartappelvelde met uitgestrekte wingerde vervang. Langs die Wynroete (Route 202, Frans: Chemin des Vignobles) word naas witwyn selfs druiwe vir rooiwyn verbou wat met Kaliforniese wyne kan meeding.
Arende
Die Arende neem jaarliks deel aan die Rugby-uitdaagreeks en die Curriebeker se Eerste Afdeling.
Frank de Kova
Frank de Kova (17 Maart 1910 – 15 Oktober 1981) was 'n Amerikaanse akteur. Hy was bekend vir sy rolle in die rolprente The Ten Commandments (1956), Atlantis: The Lost Continent (1961), en Follow That Dream (1962), en in die televisiereeks F Troop (1965).
NG gemeente Alberton
duimnael|regs|300px|Die kerkgebou van die destydse NG gemeente Alberton, ontwerp deur [[Gerard Moerdyk.]]
Die NG gemeente Alberton was die moedergemeente van die Nederduitse Gereformeerde Kerk op die Randse dorp Alberton, maar dis op 28 November 2010 ingelyf by Alberton-Wes. NG lidmate het wel op Sondag 21 Augustus 2016 in die ou moedergemeente se kerk byeengekom om dit wat die gemeente se 100-jarige bestaan sou gewees het, te vier.
Die gemeente is op versoek van die inwoners en lidmate van Alberton, wat 250 getel het, op Woensdag 16 Augustus 1916 deur die Ringskommissie van Potchefstroom van die moedergemeente Germiston afgestig. Die eerste jare van die gemeente se bestaan was jare van storm en drang. By afstigting het hulle geen bruidskat ontvang nie en moes self sien om 'n bymekaarkomplek daar te stel.
Kerklike geboue
duimnael|links|160px|Ds. B.A. Muller, van 1921 tot 1928 die gemeente se tweede leraar.
duimnael|regs|160px|Ds. Roelof Theron was leraar hier van 1928 af, maar het in 1937 uit die bediening getree.
duimnael|regs|270px|Ds. en mev. Du Toit, leraarspaar van 1936 tot 1941.
regs|160px|duimnael|Ds. J.J. Struwig, leraar van 1942 tot 1945.
duimnael|160px|regs|Ds. L.W. Lemkuhl, van 1945 tot 1950.
duimnael|regs|160px|Ds. G.H. Oosthuizen, vir 'n wyle in 1946 medeleraar.
Op Germiston is 'n sinkvoerskuur deur 'n groepie aangekoop, vervoer hierheen en stuksgewyse opgerig, en dit moes as die eerste kerkgebou dien. Die gebou het teen 1952 nog gestaan, maar is later van die hand gesit.
Eers tien jaar ná die ontstaan van die gemeente is 'n doeltreffende kerksaal opgerig wat ruimte aan 400 mense bied. Hiervan is die hoeksteen op 9 April 1927 deur die indertydse leraar, ds. B.A. Muller, gelê. Die gemeente se sierlike kerkgebou, waarvan Gerard Moerdyk argitek was, is in 1938 opgerig en in 1939 ingewy. Dit bied sitplek aan 1 000. Die gebou het ongeveer £14 000 gekos. In 1950 is die kerksaal gesloop en 'n nuwe in die tyd van ds. L.W. Lehmkuhl gebou.
Leraars
Op 1 Mei 1917 is prop. S.J. Stander beroep. Van hom word berig ontvang dat hy gerebelleer het en vir 10 jaar ingevolge Wet No. 11 van 1915 gediskwalifiseer is. Ná onderhandelinge met die minister (die bron sê nie watter een nie) is hy egter verlof verleen om te kom. Op 22 Junie 1917 is prop. Stander dan hier ontvang en bevestig. Hy het 'n baie harde stryd moes voer. Die gemeente was sonder pastorie en uitgestrek en hy het ook geen rytuig gehad nie. Later is voorgestel om 'n motorfiets met syspan aan te skaf, waarvoor die leraar bedank, "daar hy sy een hand nie kan gebruik nie en dit net tot ongelukke kan lei".
Ds. J. Jac. Struwig kom in April 1942 hier aan. Hy delg die skuld, ongeveer £10 000, in ietsie meer as twee jaar. Ná die vertrek van ds. G.H. Oosthuizen, 'n medeleraar, word dadelik aan die werk gespring om 'n deel van die gemeente af te stig. In 1947 word Alberton-Wes afgestig en in 1950 Alberton-Oos. Die volgende leraar, ds. H.A. Sandenbergh, het op 12 November 1950 hier aangekom.
Nico Hülkenberg
Nico Hülkenberg (Duitse uitspraak: [Niko hʏlkənbɛɐ̯k], gebore 19 Augustus 1987) is 'n Duitse professionele renjaer wat van 2017 tot 2019 vir die Renault Formule 1-span gejaag het, en was die reserwejaer vir die Aston Martin F1-span vir die jaar van 2022.
Vroeë loopbaan
Hülkenberg het sy knortjordebuut in 1997 gemaak, op die ouderdom van 10. In 2002 was hy Duitse Junior Kartingkampioen en die volgende jaar het hy die Duitse Kartingkampioenskap gewen.
Hülkenberg is voorheen deur Willi Weber bestuur, die jarelange bestuurder van Michael Schumacher. Weber het voorspel dat Hülkenberg teen 2008 gereed sou wees vir Formule Een. Hy het Hülkenberg ook as 'n "ongelooflike talent" geprys en gesê hy herinner hom aan Schumacher as 'n jong jaer. Hy het ook gesê dat hy hom die bynaam "The Hulk" gegee het, na die fiktiewe superheld, met verwysing na Hülkenberg wat sy persoonlikheid verander het terwyl hy aan die stuur was.
Formule Een-loopbaan
Sedert Maart 2022 hou Hülkenberg die rekord vir die meeste Formule Een-loopbaanrenne sonder 'n podiumplek, 'n rekord wat hy gebreek het toe hy nie in sy 129ste ren (die 2017 Singapoerse Grand Prix) kon klaarmaak nie en sodoende Adrian Sutil se vorige rekord van 128 gebreek het; Hülkenberg se rekord staan op Grands Prix. Sedert Julie 2022 hou hy ook die rekord vir die meeste loopbaanpunte sonder 'n enkele renoorwinning, die rekord is behaal nadat die vorige houer, Carlos Sainz jr., die 2022 Britse Grand Prix gewen het.
Hülkenberg het in 2010 vir die Williams-span in Formule Een gejaag. Ten spyte daarvan dat hy die eerste voorwegspringplek vir Williams in meer as vyf jaar behaal het, is hy nie vir 2011 behou nie en het hy by Force India aangesluit as 'n toets- en reserwejaer. Hy is vir die 2012-seisoen bevorder tot 'n rensitplek by die span, en het by Paul di Resta aangesluit. In 2013 het hy vir die Sauber-span gery, met die Mexikaanse jaer Esteban Gutiérrez as sy spanmaat. Hülkenberg het teruggekeer na Force India vir die 2014-seisoen. In Oktober 2016 is bevestig dat hy vir 2017 na Renault sou oorskakel. Hy is vir die 2020 Formule Een-seisoen deur Esteban Ocon vervang.
Hy het in 2020 na Formule Een teruggekeer en vir Racing Point in drie wedrenne gery. Hy het toe weer teruggekeer om Sebastian Vettel by Aston Martin by die eerste twee wedrenne van die 2022-seisoen te vervang, ná Vettel se positiewe COVID-toets. Hy het teruggekeer as 'n voltydse jaer vir die 2023-seisoen vir die Haas F1-span.
Formule Een-uitslae
† Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het.
* Seisoen nog aan die gang.
Shigetatsu Matsunaga
Shigetatsu Matsunaga (gebore 12 Augustus 1962) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Callyspongia vincentina
Callyspongia vincentina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Brakspruit (Swartruggens)
Die Brakspruit is 'n spruit in die Noordwesprovinsie van Suid-Afrika. Dit mond uit in die Elandsrivier in die dorp Swartruggens. Dit neem die vorm van n vleiland, eerder as n rivier en is nie gekanaliseer nie.
Callyspongia vincentina
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1994 deur Hooper & Wiedenmayer.
2011 Indiese Grand Prix
regs|220px Die 2011 Formule Een Indiese Grand Prix was 'n Formule Een-kampioenskapswedren wat op 30 Oktober 2011 by die Buddh Internasionale Renbaan in Indië gehou is.
Sonstilstand
Die sonstilstand of sonnewende (Latyn: solstitium) is wanneer die Son, van die Aarde af gesien, sy mees noordelike of suidelike posisie bereik. Op Aarde word hierdie posisies aangedui deur die twee keerkringe: die Kreefskeerkring in die noorde en die Steenbokskeerkring in die suide.
Hoe dit werk
Namate die Son skynbaar in die rigting van die Kreefskeerkring beweeg, word die dae in die Suidelike Halfrond korter en in die Noordelike Halfrond langer. Wanneer die Son na die Steenbokskeerkring beweeg, werk dit andersom. Die sonstilstand is die oomblik wanneer die Son presies bo die spesifieke keerkring is.
Die middelpunt van dié twee punte word bereik wanneer die Son presies loodreg bo die ewenaar is. Dit word die dag-en-nag-ewening genoem. Die dag en nag is dan oral op Aarde ewe lank.
Somer- en wintersonstilstand
Twee sonstilstande vind per jaar plaas: die somer- en die wintersonstilstand. In die Suidelike Halfrond vind dit onderskeidelik in Desember en Junie plaas, en in die Noordelike Halfrond andersom.
Die sonstilstande vind oral op Aarde op dieselfde oomblik plaas. Die tyd word in UTC aangedui.
Feeste
Die sonstilstande en nagewenings word met die seisoene verbind en is tradisioneel in veral die Noordelike Halfrond gevier. Die somerstilstand (midsomer) is daar gewoonlik op 24 Junie gevier (wanneer dit in die Suidelike Halfrond midwinter is) en die wintersonstilstand (midwinter) op 25 Desember. Op dié dag begin die dae in die Noordelike Halfrond weer langer word. Kersfees kom waarskynlik van laasgenoemde fees omdat Christus met die Son verbind is.
In die Suidelike Halfrond is die midwinter ook gevier, soos met die ligfees Inti Raymi ter ere van die Inka-god Inti.
Vlag van Nederland
Die nasionale vlag van Nederland bestaan uit drie ewe groot horisontale bande in rooi, wit, en blou.
Zsa Zsa Gabor
Beknopte biografie
Sári Gábor is op 6 Februarie 1917 in Boedapest, Oostenryk-Hongarye, as tweede van drie dogters van Jolie (née Janka Tilleman) en Vilmos Gábor gebore. Haar ouer suster Magda en jonger suster Eva was ook, net soos sy, aktrises en sosiale vlinders.
Gábor begin haar loopbaan in 1936 in Wene. In 1941 emigreer sy van Hongarye na die Verenigde State van Amerika, waar sy in 'n gesogte aktrise met 'n "Europese flair en styl" ontaard, wie se persoonlikheid "sjarme en grasie uitstraal". Sy maak haar debuut in die rolprent Lovely to Look At. Sy het later in We're Not Married! opgetree en het 'n leidende rol in haar man, John Huston, se film Moulin Rouge (1952) gespeel. Huston het haar later as 'n "geloofwaardige" aktrise beskryf.
Naas haar loopbaan as akteur was Gabor bekend vir haar uitspattige Hollywood-lewenstyl, haar glansryke persoonlikheid, en haar baie huwelike. Sy was in totaal met nege mans getroud. Sy het op 'n keer gesê: "Mans het nog altyd van my gehou en ek van hulle. Maar, ek hou van 'n manlike man, 'n man wat weet hoe om met 'n vrou te praat en haar te behandel – nie net 'n man met spiere nie".
Sy is op 18 Desember 2016 by haar huis in Los Angeles, Kalifornië, aan 'n hartaanval oorlede. Sy was 99 jaar oud.
Callyspongia violacea
Callyspongia violacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1993 deur Pulitzer-Finali.
Jimmy Jørgensen
Jimmy Jørgensen (gebore 11 Julie 1964) is 'n Deense akteur. Hy is bekend vir sy rolle in die rolprente Body Switch (1995) en Shake It (2001), en in die televisiereeks Lykke (2011).
Rooipensreier
Die rooipensreier is 'n skaars somerstandvoël en besoeker.
Identifikasie
Die rooipensreier is 'n bonkige, donker reier. In nie-broeidrag het volwassenes 'n geel snawel (met grys bo-mandibel), geel gesigvel en pote. In die nesmaaktyd word die gesigvel, snawel en pote koraalpienk. Jonges se rugvere het vaalgeel rande.
58 cm
Habitat
Hulle is skugter alleenlopers wat afgesonderde waters met ruie oewerplantegroei verkíes. As hy opgejaag word, vlieg hy in 'n boom in of duik in ruie plantegroei weg.
Verspreiding
Endemies in Suider- en Sentraal-Afrika.
Russell Thorson
Russell Thorson (14 Oktober 1906 – 6 Julie 1982) was 'n Amerikaanse akteur. Hy was bekend vir sy rolle in die rolprent Hang 'Em High (1968) en in die televisiereekse The Detectives (1959), Ben Casey (1961), en The Virginian (1962).
Rømmegrøt
duimnael|regs|250px|Rømmegrøt met gesmelte botter, kaneel en suiker Rømmegrøt is 'n tradisionele Noorse papgereg met suurroom, melk en koringmeel as sy basiese bestanddele. Rømmegrøt is oorspronklik in ysterpotte gekook en by spesiale geleenthede soos byvoorbeeld die geboorte van 'n kind, huwelike, hooimaak of die Midsomerfees bedien.
Terwyl die suurroom kook, word die bottervet afgeskep en meel en melk ingeroer. Die pap word saam met die afgeskepte bottervet, kaneel en suiker en dikwels ook rooi sap bedien en kan warm of koud geniet word.
Die verskillende streke van Noorweë het dikwels hul eie metodes vir rømmegrøt. In Vestland word griesmeel gebruik, terwyl in Orkdal minder room en meer meel bygevoeg word. Volgens die resepte van Aulestad word slagroom, rysgriesmeel en suurmelk (of kefir) as die belangrikste bestanddele bygevoeg.
Marcus Ericsson
Marcus Ericsson (2 September 1990) is 'n Sweedse renjaer wat van 2015 tot 2018 vir Sauber aan Formule Een deelgeneem het. Na 'n suksesvolle motorrendebuut in 2007 waartydens hy die Britse Formule BMW-titel met Fortec Motorsport gewen het, is hy bevorder tot hul Britse Formule 3-span.
Hampton Del Ruth
Hampton Del Ruth (7 September 1879 – 15 Mei 1958) was 'n Amerikaanse akteur, skrywer, en vervaardiger. Hy was bekend vir sy rolle in die rolprente Skirts (1921), The Marriage Chance (1922), Naughty (1927), en Defenders of the Law (1931).
Marcus Ericsson
Na voltooiing as een van die top groentjies in die kategorie, het Ericsson sy aandag aan die All-Japan Formule Drie-kampioenskap gegee en ook die kampioenskap in sy debuutjaar gewen. In 2010 skuif hy na die GP2-reeks en behaal 'n oorwinning tydens sy eerste probeerslag vir Super Nova Racing. Tussen 2011 en 2012 het Ericsson vir iSport gejaag.
Ericsson voltooi die 2013 GP2-seisoen met DAMS, en sy debuut in Formule Een in 2014 was by die Caterham F1-span. Hy het van 2015 tot 2018 vir die Sauber-span gejaag. Hierna is hy gedegradeer tot reserwebestuurder in 2019.
Octavia E. Butler
Octavia Estelle Butler (22 Junie 1947 - 24 Februarie 2006) was 'n Amerikaanse skrywer van wetenskapsfiksie. Sy het beide die Hugo Award en Nebula Award 'n verskeidenheid kere gewen. In 1995 het sy ook die eerste wetenskapsfiksiesrywer geword om die MacArthur Genius Grant te wen.
Matthew Scurfield
Matthew Scurfield (gebore 2 Februarie 1948) is 'n Engelse akteur. Hy is bekend vir sy rolle in die rolprente Raiders of the Lost Ark (1981), 1984 (1984), en A Different Loyalty (2004).
Massaspektrometrie
Massaspektrometrie is 'n instrumentele tegniek wat die verhouding tussen die massa m en die lading Q van 'n ioon meet.
Pikriensuur
Pikriensuur is 'n organiese verbinding met die formule (O2N)3C6H2OH. Die IUSTC-naam is 2,4,6-trinitrofenol (TNP). Die Engelse naam "picric" kom van die Griekse woord πικρός (pikros), wat "bitter" beteken as gevolg van sy bitter smaak. Dit is een van die suurste fenole. Soos ander sterk genitreerde organiese verbindings is pikriensuur 'n plofstof, wat die primêre gebruik daarvan is. Dit is ook gebruik as medisyne (antiseptiese middels, behandelings vir brandwonde) en as kleurstof.
Massaspektrometrie
Aanvanklik is hierdie verhouding gemeet deur 'n stroom versnelde katione deur 'n magneetveld te stuur. Hierdie elektriese stroom word deur die magneetveld afgebuig, maar ligter deeltjies word meer afgebuig as swaarder deeltjies. Hulle word daardeur volgens hulle Q/m verhouding geskei en kan afsonderlik gemeet word. Latere weergawes van die tegniek gebruik ander meganismes soos kwadrupole, maar die beginsels bly dieselfde.
Kenta Hasegawa
Kenta Hasegawa (gebore 25 September 1965) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Massaspektrometrie
Hierdie tegniek kan ione skei wat net een nukleon vanmekaar verskil. Hierdeur kan die isotoop-verhoudings van 'n monster bepaal word.
Massaspektrometrie kan egter ook op brokstukke van groot organiese molekule uitgevoer word en gee baie inligting oor die struktuur daarvan.
Pikriensuur
Sintese
Die aromatiese fenolring word geaktiveer in die rigting van elektrofiele substitusiereaksies, en poging tot nitrasie van fenol, selfs met verdunde salpetersuur, lei tot die vorming van teer, 'n polimeer met 'n hoë molekulêre massa. Om hierdie newe-reaksies te verminder, word watervrye fenol gesulfoneer met rokende swaelsuur, en die gevolglike p-hidroksifenielsulfoonsuur word dan met gekonsentreerde salpetersuur genitriseer. Tydens hierdie reaksie word nitrogroepe bekendgestel en die sulfoonsuurgroep verplaas. Die reaksie is hoogs eksotermies, en noukeurige temperatuurbeheer is nodig. 'n Ander metode van pikriensuur sintese is direkte nitrasie van 2,4-dinitrofenol met salpetersuur.
Massaspektrometrie
Metodes om ione te skep
Een stap van die massaspektrometriese analise van 'n monster is die ionisasie van 'n deel van die monster, gevolg deur die vervoer van die ione deur magnetiese of elektriese velde na die massa-ontleder.
Voorbeelde van ionisasiemetodes is:
Massa seleksie
Massa-analiseerders skei die ione volgens hul massa-tot-lading-verhouding en daar is verskillende maniere waarop dit gedoen kan word.
Pikriensuur
Gebruike
Dit het 'n mate van gebruik in organiese chemie gevind vir die bereiding van kristallynsoute van organiese basisse (pikrate) vir die identifisering en karakterisering daarvan.
Massaspektrometrie
Sektorinstrumente
Dit is die eenvoudigste stelsel en gebruik 'n statiese elektriese of magnetiese veld om die baan van die ione te buig.
Tyd-van-vlug
Hierdie stelsel gebruik 'n elektriese veld om ione te versnel en meet die tyd wat dit neem om die detektor te bereik, met swaarder ione wat langer neem as ligter ione.
Kwadrupool
'n Radiofrekwensie-kwadrupool word geskep deur vier metaalstawe en ossillerende elektriese velde word gebruik om slegs die gewenste ione deur hierdie veld te kanaliseer. Deur die gebruik van veelvuldige kwadrupole kan die resolusie en/of sensitiwiteit van die metings aansienlik verbeter word.
Pikriensuur
Gebruike
Bouin-oplossing is 'n algemene oplossing wat pikriensuur bevat, wat gebruik word op histologiese monsters. Dit verbeter die kleuring van suurkleurstowwe, maar dit kan ook lei tot hidrolise van enige DNS in die monster. In kliniese laboratoriumtoetse word pikriensuur gebruik vir die Jaffe-reaksie om kreatinien te toets. Dit vorm 'n gekleurde kompleks wat met behulp van spektroskopie gemeet kan word. Pikriensuur vorm rooi isopurpuraat met waterstofsianied (HCN). Deur fotometriese meting van die resulterende kleurstof kan pikriensuur gebruik word om waterstofsianied te kwantifiseer.
Massaspektrometrie
Ioonlokvalle
Ioonlokvalle werk op 'n soortgelyke manier as die kwadrupole, maar vang die ione vas in plaas daarvan om hulle te kanaliseer. Dit laat die ione konsentreer voor die meting en kan gebruik word om die sein-tot-geraas-verhouding te verbeter.
Rhea Perlman
Rhea Perlman (gebore 31 Maart 1948) is 'n Amerikaanse aktrise en vervaardiger. Sy is bekend vir haar rolle in die rolprente Canadian Bacon (1995), Matilda (1996), en Sing (2016), en in die televisiereeks Cheers (1982). Lucy DeVito is haar dogter.
Massaspektrometrie
Toepassings
Massaspektrometrie het 'n wye verskeidenheid toepassings, insluitend die identifisering van onbekende verbindings, die meet van die isotoopverhoudings en die bepaling van die struktuur van die verbindings gebaseer op waarnemings van die fragmente.
Die isotopiese verhoudings in monsters kan gebruik word om hul oorsprong en hul ouderdom te bepaal.
Pikriensuur
Gebruike
Gedurende die vroeë 20ste eeu is pikriensuur gebruik om bloedglukosevlakke te meet. Wanneer glukose, pikriensuur en natriumkarbonaat saamgevoeg en verhit word, vorm 'n kenmerkende rooi kleur. Met 'n kalibrerende glukose-oplossing kan die rooi kleur gebruik word om die toegevoegde glukosevlakke te meet. Dit staan ​​bekend as die Lewis- en Benedict-metode om glukose te meet.
Massaspektrometrie
Toepassings
Massaspektrometrie word in farmakokinetika gebruik om reaksiekurwes vir lae dosismonsters te meet. Dit word gesien as 'n belowende alternatief vir dieretoetsing. Massaspektrometrie is ook 'n belangrike metode vir die karakterisering en opeenvolging van proteïene.
Pikriensuur
Gebruike
Baie minder gereeld word nat pikriensuur as 'n velkleurstof of tydelike handelsmerk gebruik. Dit reageer met proteïene in die vel om 'n donkerbruin kleur te gee wat tot 'n maand kan duur. Gedurende die vroeë 20ste eeu is pikriensuur in die apteke as antiseptiese middel en as behandeling vir brandwonde, malaria, herpes en pokke aangetref. Pikrieksuur-geweekte gaas was ook algemeen in noodhulpkissies van daardie tydperk as brandbehandeling. Dit is veral gebruik vir die behandeling van brandwonde wat deur slagoffers van die Hindenburg-ramp in 1937 gely is en is ook gebruik as 'n behandeling vir verskeie kwale tydens die Eerste Wêreldoorlog.
Massaspektrometrie
Toepassings
Massaspektrometrie het 'n standaardmetode van analise geword wat in die ruimteverkenning gebruik word, insluitend in die Mars Viking-missies en die Cassini-Huygens-missie. Dit is gebruik om monsters van ondermeer Mars, Titaan, Saturnus en Enkelados te ontleed.
Pikriensuur
Gebruike
Pikriensuur word al jare lank deur vlieëvissers gebruik om molvelle en vere in donker olyfgroen te verf om as deel van vislokaas te gebruik. Dit is weens pikriensuur se toksisiteit nie baie gewild nie.
Geskiedenis
Pikriensuur is waarskynlik die eerste keer in die alchemistiese geskrifte van Johann Rudolf Glauber tevinde. Aanvanklik is dit gemaak deur die nitrasie van stowwe soos dierhoring, sy, indigo kleurstof en natuurlike hars. Pikriensuur is vir die eerste keer vanuit indigo kleurstof gesintetiseer deur Peter Woulfe gedurende 1771.
Die Duitse chemikus Justus von Liebig het pikriensuur Kohlenstickstoffsäure genoem (in Frans weergegee as acide carboazotique). Pikriensuur is in 1841 deur die Franse chemikus Jean-Baptiste Dumas dié naam gegee. Die sintese daarvan uit fenol en die korrekte bepaling van die formule daarvan is gedurende 1841 bewerkstellig.
In 1799 het die Franse chemikus Jean-Joseph Welter pikriensuur vervaardig deur sy met salpetersuur te behandel en hy het gevind dat kaliumpikraat kan ontplof. Chemici het eers in 1830 gedink om pikriensuur as 'n plofstof te gebruik. Voorheen het chemici aanvaar dat slegs die soute van pikriensuur plofbaar was, nie die suur self nie. In 1871 het Hermann Sprengel bewys dat dit kan ontplof en die militêre magte van die meeste lande het pikriensuur as hul belangrikste plofbare materiaal begin gebruik. Pikriensuur word ook gebruik in die analitiese chemie van metale, ertse en minerale.
Pikriensuur was die eerste eksplosiewe genitreerde organiese verbinding wat algemeen beskou word as geskik om die skok van afvuur in konvensionele artillerie te weerstaan. Daar was vroeër nitrogliserien en nitrosellulose (geweerkatoen) beskikbaar, maar skokgevoeligheid het soms ontploffing veroorsaak in die artillerie se loop tydens die afvuur.
In 1885 het die Franse chemikus Eugène Turpin die gebruik van gepersde en gegiete pikriensuur in ammunisie gepatenteer. In 1887 het die Franse regering 'n mengsel van pikriensuur en katoen met die naam Meliniet (in Engels, Melinite) gebruik. In 1888 het Brittanje 'n baie soortgelyke mengsel in Lydd, Kent, met die naam Lyddiet (in Engels Lyddite) begin vervaardig. Japan het gevolg met 'n verbeterde formule bekend as shimose-poeier. In 1889 is 'n soortgelyke materiaal, 'n mengsel van ammoniumkresilaat met trinitrokresol, of 'n ammoniumsout van trinitrokresol, in Oostenryk-Hongarye vervaardig. Teen 1894 was Rusland besig om ammunisie vir artillerie gevul met pikriensuur te vervaardig.
Ammoniumpikraat (bekend as Dunniet of plofstof-D) is in 1906 deur die Verenigde State gebruik. Ammunisie gevul met pikriensuur word onstabiel as die verbinding reageer met metale omhulsel of brandstof omhulsels om metaalpikrate te vorm wat makliker ontplof as pikriensuur. Die sensitiwiteit van pikriensuur is getoon deur die Halifax-ontploffing.
In 1902 het Duitsland artillerie-ammunisie met trinitrotolueen (TNT) begin vul. Tolueen was minder beskikbaar as fenol, en TNT is minder kragtig as pikriensuur, maar verbeterde veiligheid van die vervaardiging en opberging van ammunisie het veroorsaak dat pikriensuur deur TNT vervang is vir die meeste militêre doeleindes tussen die Wêreldoorloë.
Veiligheid
Moderne veiligheidsmaatreëls beveel aan dat pikriensuur nat geberg word om die ontploffingsgevaar te beperk. Droë pikriensuur is relatief sensitief vir skok en wrywing, en laboratoriums wat dit gebruik, stoor dit in bottels onder 'n laag water, wat dit veilig maak. Glas- of plastiekbottels word benodig, aangesien pikriensuur maklik metaalpikraat-soute kan vorm wat selfs meer sensitief en gevaarliker is as die suur self. In die bedryf is pikriensuur veral gevaarlik omdat dit vlugtig is en stadig sublimeer selfs teen kamertemperatuur. Met verloop van tyd kan die opbou van pikrate op blootgestelde metaaloppervlaktes 'n ontploffingsgevaar inhou.
Pikrieksuurgaas, indien dit in antieke noodhulpkissies gevind word, hou 'n veiligheidsgevaar in omdat oud pikriensuur gekristalliseer en onstabiel geword het en moontlik metaalpikrate gevorm het uit lang opberging..
Bomverwyderingseenhede word opgeroep om pikriensuur te verwyder as dit uitgedroog het.
Ammunisie wat pikriensuur bevat, kan in gesinkte oorlogskepe voorkom. Die ophoping van metaalpikrate oor tyd maak dit skokgevoelig en uiters gevaarlik. Dit word aanbeveel dat skeepswrakke wat sulke ammunisie bevat, geensins versteur word nie. Die gevaar kan afneem wanneer die skulpe korrodeerend genoeg is om seewater toe te laat, aangesien hierdie materiale wateroplosbaar is.
In Suid-Afrika
In 2013 in Welbekend, Tshwane is een plaaswerker dood en twee ernstig beseer toe 'n bom, wat hulle met 'n asetileenfakkel probeer oopsny het, ontplof het. Die bom is na die groep gebring deur 'n man en 'n vrou wat dit op 'n vullishoop in die omgewing gevind het. Tshwane-nooddienste se bronne het bevestig dat hulle na die toneel ontbied is om die gebied te ontsmet nadat 'n ongeïdentifiseerde geel poeier, wat glo pikriensuur is, oor die ontploffingsterrein versprei het.
Dag-en-nag-ewening
Hoe dit werk
Met die dag-en-nag-ewenings is die lengte van die dag en nag oral op Aarde ewe lank en kom die Son presies in die ooste op. ’n Uitsondering hierop is by die Noord- en Suidpool: daar kom die Son met een ewening op en sak hy met die volgende ewening.
Twee nagewenings vind elke jaar plaas, op of rondom 20 Maart en 23 September. Omdat hulle in die Suidelike Halfrond onderskeidelik die begin van die herfs en lente aandui, word hulle ook soms die herfsnagewening en lentenagewening genoem. In die Noordelike Halfrond werk dit andersom: die Maart-ewening is die begin van die lente en die September-ewening die begin van die herfs.
Verskeie antieke en moderne konstruksies is so gebou dat die Son op die nagewenings op ’n spesiale manier daarin of daarop skyn, byvoorbeeld deur ’n deuropening of op ’n bepaalde punt. Voorbeelde daarvan is Stonehenge, die Piramide van Cheops en die Pantheon in Rome.